VS002239
Datum: 2003-12-13T01:00:00.000+01:00
datum_sodbe_i_stopnje: 2009-10-01T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.500 EUR (za vsakega od tožnikov)
opombe: II Ips 310/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana s 6.800 EUR na 5.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Zaposlen.

Opomba: Istočasno je bila dosojena odškodnina zakoncu prvotožnika, prav tako zaposlenem!

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/315, je presegla običajne meje. Tožnika živita v večstanovanjski stavbi v Gornji Radgoni.

Stanje je trajalo 58 mesecev (od sredine decembra 2003 do konca oktobra 2008, ko je bila zgrajena avtocesta, zaradi katere se je promet preusmeril).

Stavba v kateri je stanovanje tožnikov je:

    od ceste oddaljena 5 m,

    v neposredni bližini je prehod za pešce kjer so posebej hrupno zavirali in speljevali tovornjaki; hudo hrupno je bilo tudi takrat, ko so tovornjaki prevažali živo živino.

## Kršitev drugih pravic osebnosti

5.500 EUR Kršitev pravica do zdravega življenjskega okolja.

Tožnika sta bila v spornem obdobju zaposlena in zato po 8 ur dnevno odsotna od doma. Ponoči zaradi hrupa nista mogla spati, bila sta izmučena, kar se je obema poznalo tudi pri delu in stikih v službi. Komunikacija v družini je bila mogoča le s povišanim glasom. Obiskov prijateljev je bilo vse manj. Oken ni bilo mogoče normalno odpirati zaradi izpušnih plinov in hrupa.

---

OZ člen 179